

H O T Ă R Â R E

**pentru modificarea și completarea Hotărârii Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 213 din 19.10.2022 pentru modificarea și completareaHotărârii Consiliului Județean Cluj nr. 139/2021privind reorganizarea Direcției Generale de Asistență Socială și Protecția Copilului Cluj, aprobarea Organigramei, Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 42163/2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 42169/2022 şi de Avizul cu nr. 42163 din 24.10.2022 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Direcției Generale de Asistență Socială și Protecția Copilului Cluj nr. 48399/17.10.2022, înregistrată la Consiliul Județean Cluj cu nr. 42163 /18.10.2022;
* Avizul consultativ al Colegiului Director al Direcției Generale de Asistență Socială și Protecția Copilului Cluj emis prin Hotărârea nr. 3/2022;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. a) și alin. (2) lit. c) și ale art. 191 alin. (1) lit. a) și alin. (2) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii asistenței sociale nr. 292/2011, cu modificările și completările ulterioare;
* Legii privind asigurarea calităţii în domeniul serviciilor sociale nr. 197/2012, cu modificările și completările ulterioare;
* Legii privind protecția și promovarea drepturilor copilului nr. 272/2004 republicată, cu modificările și completările ulterioare;
* Hotărârii Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționarea a serviciilor sociale, cu modificările și completările ulterioare;
* Ordinului Ministrului Muncii și Justiției Sociale nr. 26/2019 privind aprobarea Standardelor minime de calitate pentru serviciile sociale de tip familial destinate copiilor din sistemul de protecţie specială;
* Ordinului Ministrului Muncii și Justiției Sociale nr. 82/2019 privind aprobarea standardelor specifice minime de calitate obligatorii pentru serviciile sociale destinate persoanelor adulte cu dizabilități;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităților publice;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România – nivel de ocupaţie (şase caractere), cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 139/2021privind reorganizarea Direcției Generale de Asistență Socială și Protecția Copilului Cluj, aprobarea Organigramei, Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, modificată și completată prin Hotărârile Consiliului Județean Cluj nr. 216/2021și nr. 152/2022, se modifică și se completează după cum urmează:

1. Articolul 6 se modifică și are următorul cuprins:

**”Art. 6.** Se aprobă înființarea Complexului Servicii Sociale pentru copilul cu dizabilități Cluj-Napoca în structura Direcției Generale de Asistență Socială și Protecția Copilului Cluj, fără personalitate juridică, în a cărui componență intră: Centrul rezidențial pentru copii cu dizabilități nr. 9 ”Țăndărică” Cluj-Napoca; Centrul de zi de recuperare pentru copii cu dizabilități nr. 9 ”Țăndărică” Cluj-Napoca; Centrul rezidențial pentru copii cu dizabilități nr. 10 ”Pinocchio” Cluj-Napoca; Centrul de zi de recuperare pentru copii cu dizabilități nr. 10 ”Pinocchio” Cluj-Napoca; Centrul comunitar județean Cluj-Napoca; Centrul de zi de recuperare pentru copii cu dizabilități Cluj-Napoca; Centrul de recuperare pentru copii cu dizabilități Cluj-Napoca și Casele de tip familial Cluj-Napoca, cu un număr de 179 posturi, care asigură următoarele servicii sociale:

1. Serviciul social cu cazare Centru rezidenţial pentru copii cu dizabilități nr. 9 “Țăndărică” Cluj-Napoca, cod serviciu social 8790CR–C–I, cu sediul în Municipiul Cluj-Napoca, str. Sunătoarei nr. 4, Judeţul Cluj, cu o capacitate de 15 locuri;
2. Serviciul social de zi Centrul de zi de recuperare pentru copii cu dizabilități nr. 9 ”Țăndărică” Cluj-Napoca, cod serviciu social: 8891 CZ-C-III, cu sediul în Municipiul Cluj-Napoca, str. Sunătoarei nr. 4, Judeţul Cluj, cu o capacitate de 10 locuri;
3. Serviciul social de zi Centru de zi de recuperare pentru copii cu dizabilități nr. 10 “Pinocchio” Cluj-Napoca, cod serviciu social 8891 CZ-C-III, cu sediul în Municipiul Cluj-Napoca, str. B. P. Hașdeu nr. 10, Judeţul Cluj, cu o capacitate de 6 locuri;
4. Serviciul social cu cazare Centrul rezidențial pentru copii cu dizabilități nr. 10 “Pinocchio” Cluj-Napoca, cod serviciu social 8790 CR-C-I, cu sediul în Municipiul Cluj-Napoca, str. B. P. Hașdeu nr. 10, Judeţul Cluj, cu o capacitate de 16 locuri;
5. Serviciul social Centrul de zi de recuperare pentru copii cu autism Cluj-Napoca, cod serviciu social 8891CZ-C-III, cu sediul în Municipiul Cluj-Napoca, str. Albert Einstein nr. 14, Judeţul Cluj, cu o capacitate de 24 locuri;
6. Serviciul social Centrul de zi de recuperare pentru copii cu dizabilităţi Cluj-Napoca, cod serviciu social 8891 CZ-C-III, cu sediul în Municipiul Cluj-Napoca, str. Albert Einstein nr. 14, Judeţul Cluj, cu o capacitate de 50 locuri;
7. Serviciul social Centru de servicii de recuperare neuromotorie de tip ambulatoriu pentru persoane adulte cu dizabilităţi Cluj-Napoca, cod serviciu social 8899 CZ-D-II cu sediul în Municipiul Cluj-Napoca, str. Albert Einstein nr. 14, Judeţul Cluj, cu o capacitate de 8 beneficiari/zi;
8. Serviciul social Centrul de zi pentru persoane adulte cu Alzheimer Cluj-Napoca, cod serviciu social 8899 CZ-D-I cu sediul în Municipiul Cluj-Napoca, str. Albert Einstein nr. 14, Judeţul Cluj, cu o capacitate de 24 locuri;
9. Serviciul social Centrul de zi de integrare/reintegrare socio-profesională pentru persoane adulte cu dizabilități Cluj-Napoca, cod serviciu social 8899 CZ-D-I, cu sediul în Municipiul Cluj-Napoca, str. Albert Einstein nr. 14, Judeţul Cluj, cu o capacitate de 150 de beneficiari/an, persoane cu dizabilități cu vârsta cuprinsă între 18-64 ani;
10. Serviciul social de zi Centrul de zi pentru dezvoltarea deprinderilor de viață independentă Cluj-Napoca, cod serviciu social 8891 CZ-C-VI, cu sediul în Municipiul Cluj-Napoca, str. Albert Einstein nr. 14, Judeţul Cluj, cu o capacitate de 150 de beneficiari/an;
11. Serviciul social Centrul de zi de recuperare pentru copii cu dizabilități Cluj-Napoca, cod serviciu social 8891 CZ-C III, cu sediul în Municipiul Cluj-Napoca, str. Fabricii de zahăr nr. 51B, Judeţul Cluj, cu o capacitate de 10 locuri;
12. Serviciul social de zi Centrul de recuperare pentru copii cu dizabilități Cluj-Napoca, cod serviciu social 8891 CZ-C III, cu sediul în Municipiul Cluj-Napoca, str. Fabricii de zahăr nr. 51B, Judeţul Cluj, cu o capacitate de 50 locuri;
13. Serviciul social cu cazare Casa de tip familial 1 Cluj-Napoca, cod serviciu social 8790 CR-C-I, cu sediul în Municipiul Cluj-Napoca, str. Fabricii de Zahăr nr. 51C, Judeţul Cluj, cu o capacitate de 12 locuri;
14. Serviciul social cu cazare Casa de tip familial 2 Cluj-Napoca, cod serviciu social 8790 CR-C-I, cu sediul în Municipiul Cluj-Napoca, str. Fabricii de Zahăr nr. 51C, Judeţul Cluj, cu o capacitate de 12 locuri;
15. Serviciul social cu cazare Casa de tip familial 3 Cluj-Napoca, cod serviciu social 8790CR-C-I, cu sediul în Municipiul Cluj-Napoca, Str. Fabricii de Zahăr nr. 51C, Judeţul Cluj, cu o capacitate de 12 locuri;
16. Serviciul social cu cazare Casa de tip familial ”Grigorescu” Cluj-Napoca, cod serviciu social 8790CR-C-I, cu sediul în Municipiul Cluj-Napoca, str. G-ral Eremia Grigorescu nr. 37-39, Judeţul Cluj, cu o capacitate de 12 locuri;
17. Serviciul social cu cazare Casa de tip familial ”Târnavelor” Cluj-Napoca, cod serviciu social 8790 CR-C-I, cu sediul în Municipiul Cluj-Napoca, str. Nirajului nr. 2A, Judeţul Cluj, cu o capacitate de 12 locuri.”
18. După articolul 9 se introduce un articol nou, art. 9^1, care are următorul conținut:

”**Art. 9^1.** Se aprobă înființarea Serviciului social furnizat la domiciliu Reţeaua de Asistenţi Maternali Profesionişti, Persoane/Familii de plasament în structura Direcției Generale de Asistență Socială și Protecția Copilului Cluj, fără personalitate juridică, cu un număr total de 146 asistenți maternali profesioniști și 194 persoane/familii de plasament.”

**3**. Articolul 54 se modifică și are următorul cuprins:

**”Art. 54**. Se aprobă Regulamentul de organizare şi funcţionare al serviciului social de zi Centrul de zi pentru dezvoltarea deprinderilor de viață independentă Cluj-Napoca cuprins în **anexa nr. 47** care face parte integrantă din prezenta hotărâre.”

**4**.După articolului 82^1 se introduce un articol nou, art. 82^2, care are următorul conținut:

”**Art. 82^2.** Se aprobă Regulamentul de organizare şi funcţionare al serviciului social furnizat la domiciliu ”Reţeaua de Asistenţi Maternali Profesionişti, Persoane/Familii de plasament” cuprins în **anexa nr. 76** care face parte integrantă din prezenta hotărâre.”

**5. Anexa nr. 1** „Organigrama Direcției Generale de Asistență Socială și Protecția Copilului Cluj" se modifică și se înlocuieşte cu **anexa nr. 1** care face parte integrantă din prezenta hotărâre.

**6. Anexa nr. 2** „Statul de Funcţii al Direcției Generale de Asistență Socială și Protecția Copilului Cluj" se modifică și se înlocuieşte cu **anexa nr. 2** care face parte integrantă din prezenta hotărâre.

**7**.  **Anexa nr. 47 ”**Regulamentul de organizare şi funcţionare al serviciului social Centrul de zi pentru dezvoltarea deprinderilor de viață independentă Cluj-Napoca” se modifică și se înlocuieşte cu **anexa nr. 3** care face parte integrantă din prezenta hotărâre.

**8.** După anexa nr. 75 se introduce o anexă nouă, **anexa nr. 76** ”Regulamentul de organizare şi funcţionare al serviciului social furnizat la domiciliu ”Reţeaua de Asistenţi Maternali Profesionişti, Persoane/Familii de plasament” care este cuprinsă în **anexa nr. 4** care face parte integrantă din prezenta hotărâre.

**Art. II.** Prezenta hotărâre se comunică Direcției Generale Buget-Finanțe, Resurse Umane; Direcției Juridice; Direcției Generale de Asistență Socială și Protecția Copilului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 204 din 31 octombrie 2022**

*Prezenta hotărâre a fost adoptată cu 32 voturi “pentru”, iar 5 membrii ai Consiliului județean nu au votat, fiind astfel respectate prevederile legale privind majoritatea de voturi necesară.*